
Kornisk 


Dat Korniske 

(Kernowek, dt. 

Kornisch) is ne keltiske 
Sproake, ju der bit sowat 
1800 boald wuude in 
Cornwall (Kernow), die 
suudwaastelke Punkt fon 
Anglound. Die 

woarskienelk laaste 
Moanske die ju Sproake 
baalen diede, waas 
Dorothy Pentreath, ju 
1778 stuurwen is. Uum 
1900 antwikkelde die 
Geleerde Henry Jenner 
dat “Eenhaids- 

Korniske”, dat sik basiert 
ap wakke 

middeloalerlike 
Tjooterstukke un wierap 
Robert Morton Nance 
dan 1958 n Leerbouk 
Cornish for All skreeuw. 


Mappa a Gernow 

etto art trevow chyf, an powyow, 
u hell a poynt an Dhuketh, ha Sylfan 

Map of Cornwall 

including the main towns, the district-s,, 
the Duchy's highest point and the 

teles of Stilly 

Koarte fon Cornwall mad Noomen in Kornisk un Angelsk 


Nu daalich rakt dat sun 250 bit 300 Ljuude 
do der Kornisk slonk baale konnen un 
wakke jungere sunt deeroun bilingual 
angelsk/kornisk apleeken (13 Familien in 
dat Her 2000). Et rakt uungefeer 3.000 
Ljuude do der Kornisk oarich baale konnen. 
Kornisk wad bruukt in Rundfunk, 
Saitengen un in wakke Filme. 2002 had ju 
Europaiske Union dat Korniske as 
eepentelke Minnerhaidssproake anarkoand. 

Dat alles wad wail kritisierd, deeruum dat 
ju Sproake fielicht toun Haaldeel uuttoacht 
is. Fonsalwen moasten foar aal naie Seeken 
naie Woude fuunen waide (Sproakuutbau), 
man uk genoigje do oolde Wallen nit, uum 
ju ganse Grammatik tou rekonstruierjen. 



Wo dat Gestrich fon ju Sproake touraach geen fon 1300 bit 
1750 


N Biespil fon ju Sproake 


















Yma ’n gath yn-dann an carr 
‘Die Kat is unner dan Woain’. 

Ap Walisisk skuul dat heete: 

Mae’r gath o dan yr car 
..un ap Bretonisk: 

Emah ar c'hazh dindan ar c'harr 

Dat is also naan gans grooten Underskeed. 

Ferbiendengen atter buuten 

■ Ju Korniske Wikipedia. (https://kw.wikipedia.org/wiki/Pennfolenn/Penfolen) 

■ Websiede fon ju Cornish Language Partnership (http://www.magakernow.org.uk/) 

■ Wat ju Regierenge moaket. (http://www.gosw.gov.uk/gosw/culturehome/heritage/cornish/) 

■ Radyo an Gernewegva (Podcast ap Kornisk) (http://radyo.kernewegva.com/) 

